Alexandra Gjerpen

Alexandra Gjerpen (født 27. januar 1985 i Norwalk i Connecticut i USA) er en norsk skuespiller med skuespillerutdannelse fra William Esper Studio i New York, hvor hun også jobbet som skuespiller. Hun søkte Teaterhøgskolen fire ganger, men ble avvist hver gang. 
Hun flyttet til Sandnes i Rogaland i femårsalderen, der hun vokste opp.

Hun har spilt i reklamer, teater, kortfilmer og musikkvideoer. Hun spilte rollen som Alex i NRK-serien Unge lovende i fire sesonger fra 2015 til 2018. For rollen ble hun nominert til Gullruten 2016 i klassen beste kvinnelige skuespiller. Hun har siden 2017 spilt rollen som trellen Tina i TV-serien Vikingane. For rollen i filmen Når jeg faller fra 2018 ble hun nominert til Amandaprisen 2019 i klassen beste kvinnelige birolle. Gjerpen hadde hovedrollen i dramaserien 22. juli som Aftenposten-journalist Anine. For rollen ble hun nominert til Seriekritikerprisen 2020 i klassen beste skuespiller i norsk serie.

Filmografi

Filmer 
 2012 – The Job Interview 
 2013 – High Maintenance, Rachel
 2016 – Meglerne, resepsjonist
 2018 – Now It's Dark, fan
 2018 – Når jeg faller, Maria
 2019 – Askeladden – i Soria Moria slott, Solfrid
 2021 – Prosjekt Z, Alex
 2022 - Krigsseileren Hanna Wiig 
 2023 – Sulis

TV-serier 
 -: Unge lovende, Alex
 -: Vikingane, Tina
 : Neste sommer, en episode
 : 22. juli, Anine

Referanser

Eksterne lenker 
 
 
 

Norske skuespillere
Norske stemmeskuespillere
Skuespillere fra USA
Stemmeskuespillere fra USA
Personer fra Sandnes kommune